pythainlp/thai-wiki-dataset-v3 huggingface dataset:
ฆีวา

ฆีวา (Xiva/Хива/خىۋا), ฆีเว (خیوه/) หรือชื่ออื่นในอดีต เช่น ฆวารัซม์ (خوارزم), เคาะวาริซม์ (خوارزم) เป็นต้น เป็นเมืองที่มีประชากร 90,000 คนในแคว้นฆอราซึม ประเทศอุซเบกิสถาน ข้อมูลจากหลักฐานทางโบราณคดีระบุว่าเมืองนี้ก่อตั้งมาตั้งแต่ราว ค.ศ. 400 ถึง 500 ฆีวาเคยเป็นเมืองศูนย์กลางของฆวารัซม์, อาณาจักรข่านฆีวา และสาธารณรัฐโซเวียตประชาชนฆอราซึม แหล่งโบราณคดีอีชังกัลอาในฆีวาเป็นแหล่งมรดกโลกแห่งแรกของอุซเบกิสถานที่ยูเนสโกขึ้นทะเบียนใน ค.ศ. 1991 อัลบีรูนี (ค.ศ. 973–1048) นักคณิตศาสตร์ยุคอาหรับ เกิดที่เมืองฆีวาหรือไม่ก็เมืองคอสซึ่งอยู่ไม่ไกลกัน
==อ้างอิง==
===บรรณานุกรม===
Campaigning on the Oxus, and the Fall of Khiva, MacGahan, (London, 1874).
A Ride to Khiva, Frederick Burnaby, (OUP, 1997. First published 1876).
Russian Central Asia, Lansdell, (London, 1885).
A travers l'Asie Centrale, Moser, (Paris, 1886).
Russia against India, Colquhoun, (New York, 1900).
Khiva, in Russian, S. Goulichambaroff, (Askhabad, 1913).
A Carpet Ride to Khiva, C. A. Alexander, (London, 2010).
เมืองในประเทศอุซเบกิสถาน
แหล่งโบราณคดีในประเทศอุซเบกิสถาน
ยูฟ่าแชมเปียนส์ลีก ฤดูกาล 2008–09 รอบแบ่งกลุ่ม

ยูฟ่าแชมเปียนส์ลีก ฤดูกาล 2008–09 รอบแบ่งกลุ่ม เริ่มต้นการแข่งขันในวันที่ 16 กันยายน และจะสิ้นสุดในวันที่ 10 ธันวาคม พ.ศ. 2551 (ค.ศ. 2008).
==กลุ่ม==
เวลาคิกออฟการแข่งขันก็จะเป็นเวลา CET/CEST  โดยทั่วไป, ยกเว้นเหตุผลบางอย่างที่ตรงกันทางภูมิศาสตร์.
===กลุ่ม เอ===
----
----
----
----
----
===กลุ่ม บี===
----
----
----
----
----
===กลุ่ม ซี===
----
----
----
----
----
===กลุ่ม ดี===
----
----
----
----
----
===กลุ่ม อี===
----
----
----
----
----
===กลุ่ม เอฟ===
----
----
----
----
----
===กลุ่ม จี===
----
----
----
----
----
===กลุ่ม เอช===
----
----
----
----
----
==หมายเหตุ==
==อ้างอิง==
รอบแบ่งกลุ่ม
ยูฟ่าแชมเปียนส์ลีก รอบแบ่งกลุ่ม
ดาดาภาอี นาวโรจี

ดาดาภาอี นาวโรจี (દાદાભાઈ નવરોજી; อักษรละติน: Dadabhai Naoroji; 4 กันยายน 1825 – 30 มิถุนายน 1917) เป็นผู้นำทางการเมือง, พ่อค้า, นักวิชาการ และนักเขียนชาวอินเดีย สมาชิกรัฐสภาอังกฤษในสภาสามัญชนจากพรรคเสรีนิยม ดำรงตำแหน่งในปี ค.ศ. 1892 ถึง 1895 ถือเป็นชาวเอเชียคนแรกที่เป็นสมาชิกรัฐสภาอังกฤษ ในอินเดียเขาร่วมก่อตั้งพรรคคองเกรสแห่งชาติอินเดียและดำรงตำแหน่งเป็นประธานพรรคในปี ค.ศ. 1886, 1893, 1906
หนังสือของเขา Poverty and Un-British Rule in India (การปกครองความยากจนและความไม่เป็นอังกฤษในอินเดีย) ทำให้เกิดความสนใจในทฤษฎีของเขาว่าด้วยการ "รั่วไหลของความมั่งคั่ง" (wealth drain) จากอินเดียไปสู่อังกฤษ นาวโรจีเคยเป็นสมาชิกของสากลที่สองร่วมกับทั้งกาวต์สกี และ เปลคานอฟ
ในปี ค.ศ. 2014 รองนายกรัฐมนตรี นิก เคลก ริเริ่ม "รางวัลดาดาภาอี นาวโรจี เพื่อความสัมพันธ์ระหว่างสหราชอาณาจักรกับอินเดีย" ("Dadabhai Naoroji Awards for services to UK-India relations") มีการให้เกียรตินำภาพของนาวโรจีมาพิมพ์เป็นดวงตราไปรษณียากรของไปรษณีย์อินเดียในปี ค.ศ. 1963, 1997 และ 2017
==อ้างอิง==
==อ่านเพิ่ม==
Rustom P. Masani, Dadabhai Naoroji (1939).
Munni Rawal, Dadabhai Naoroji, Prophet of Indian Nationalism, 1855–1900, New Delhi, Anmol Publications (1989).
S. R. Bakshi, Dadabhai Naoroji: The Grand Old Man, Anmol Publications (1991).  
Verinder Grover, ‘'Dadabhai Naoroji: A Biography of His Vision and Ideas’’ New Delhi, Deep & Deep Publishers (1998) 
Debendra Kumar Das, ed., ‘'Great Indian Economists : Their Creative Vision for Socio-Economic Development.’’ Vol. I:  ‘Dadabhai Naoroji (1825–1917) : Life Sketch and Contribution to Indian Economy.’’  New Delhi, Deep and Deep (2004).  
P. D. Hajela, ‘'Economic Thoughts of Dadabhai Naoroji,’’ New Delhi, Deep & Deep (2001). 
Pash Nandhra, entry Dadabhai Naoroji in Brack et al. (eds).Dictionary of Liberal History; Politico's, 1998
Zerbanoo Gifford, Dadabhai Naoroji: Britain's First Asian MP; Mantra Books, 1992
Codell, J. "Decentering & Doubling Imperial Discourse in the British Press: D. Naoroji & M. M. Bhownaggree,"  Media History 15 (Fall 2009), 371–84.
Metcalf and Metcalf, Concise History of India
Vikram Visana, "Vernacular Liberalism, Capitalism, and Anti-Imperialism in the Political Thought of Dadabhai Naoroji," The Historical Journal 59, 3 (2016), 775-797.
==แหล่งข้อมูลอื่น==
"Dr Dadabhai Naoroji, 'The Grand Old Man of India'", Vohuman.org – Presents a complete chronology of Naoroji's life.
B. Shantanu, "Drain of Wealth during British Raj", iVarta.com, 6 February 2006
บุคคลจากมุมไบ
นักธุรกิจชาวอินเดีย
นักการเมืองชาวอังกฤษ
สมาชิกรัฐสภาสหราชอาณาจักร
พรรคคองเกรสแห่งชาติอินเดีย
ชาวปาร์ซี
ชาวโซโรอัสเตอร์
นักการเมืองชาวอินเดีย
ศิษย์เก่าจากมหาวิทยาลัยมุมไบ
บุคคลจากมหาวิทยาลัยคอลเลจลอนดอน
กาลีฆาฏมนเทียร

กาลีฆาฏมนเทียร (কালীঘাট মন্দির; Kālīghāṭa mandir) เป็นมนเทียรในย่านกาลีฆาฏของนครโกลกาตา รัฐเบงกอลตะวันตก ประเทศอินเดีย สร้างขึ้นเพื่อบูชาพระกาลี มนเทียรนี้เป็นหนึ่งใน 51 ศากติปีฐ
กาลีฆาฏมนเทียรเป็นหนึ่งในศักติปีฐที่สำคัญที่สุดสี่แห่งที่เรียกรวมกันว่า "อาทีศักติปีฐ" ได้แก่วิมลมนเทียร, ตาราตาริณี, กามขยมนเทียร และ ทักษิณกาลี ที่กาลีฆาฏ
มนเทียรหลังปัจจุบันสร้างขึ้นแล้วเสร็จในปี ค.ศ. 1809 ภายใต้การอุปถัมภ์ของครอบครัวของสาพรรณะ โรย จาวธุรี (Sabarna Roy Chowdhury)
== อ้างอิง ==
===บรรณานุกรม===
ศักติปีฐ
โบสถ์พราหมณ์ในรัฐเบงกอลตะวันตก
สิ่งก่อสร้างในโกลกาตา
จิตรกรรมกาลีฆาฏ

จิตรกรรมกาลีฆาฏ (Kalighat painting) หรือ กาลีฆาฏปฏจิตร (কালীঘাট পটচিত্র) เป็นรูปแบบจิตรกรรมที่มีต้นกำเนิดในพื้นที่โดยรอบกาลีฆาฏมนเทียร ย่านกาลีฆาฏ กัลกัตตา รัฐเบงกอลตะวันตก ถือเป็นหนึ่งในรูปแบบย่อยหนึ่งของจิตรกรรมอินเดียที่ผ่านการพัฒนาสืบเนื่องจนเกิดลักษณะที่โดดเด่นเฉพาะตัว จิตกรรมกาลีฆาฏมักแสดงภาพของเทพเจ้าและตำนานในศาสนาฮินดูไปจนถึงชีวิตประจำวันของชาวท้องถิ่นในเบงกอล
จิตรกรรมกาลีฆาฏในยุคแรกเริ่มย้อนกลับไปในศตวรรษที่ 19 มักเขียนลงบนผืนผ้า เขียนบอกเล่าเรื่องราวจากมหากาพย์และตำนานของฮินดู
==ระเบียงภาพ==
India, Calcutta, Kalighat painting, 19th century - Ganesha-Janani (Mother of Ganesh) - 2003.169 - Cleveland Museum of Art.tif|"คเณศชนนี" (พระมารดาพระคเณศ)
India, Calcutta, Kalighat painting, 19th century - Ganesha - 2003.98 - Cleveland Museum of Art.tif|พระคเณศ
India, Calcutta, Kalighat painting, 19th century - Hari-Hara - 2003.100.a - Cleveland Museum of Art.tif|พระหริหระ
India, Kalighat painting, 19th century - Two Aspects of Kali- Kali Dancing on Shiva - 1980.216.a - Cleveland Museum of Art.jpg|พระกาลีร่ายรำบนร่างพระศิวะ
Elokeshi meets the Mahanta.jpg|ตอนหนึ่งจากตำนานรักตรเกศวร
Domestic violence; a husband holding his wife by the hair ab Wellcome V0045165.jpg|สามีทุบตีภรรยา
Untitled (Cat Stealing Prawn).jpg|น้องแมวคาบกุ้ง
Kalighat pictures sep sheets 12.jpg|ทหารถือปืน
India, Calcutta, Kalighat painting, 19th century - Barber Cleaning a Woman's Ear - 2003.117 - Cleveland Museum of Art.tif|ช่างทำผมกำลังแคะขี้หูให้สตรี
==ดูเพิ่ม==
จิตรกรรมอินเดีย
จิตรกรรมมธุพัน
จิตรกรรมโมกุล
จิตรกรรมราชปุต
ตำนานรักตรเกศวร
== อ้างอิง ==
===บรรณานุกรม===
Kalighat Paintings , by  Aditi Nath Sarkar and Christine Mackay
Kalighat Painting: Images from a Changing World (Ahmedabad and Middleton, NJ, 1999)
(see index: p.&nbsp;148-152)
ศิลปะอินเดีย
โกลกาตา
จิตรกรรมอินเดีย
วัฒนธรรมเบงกอล
มงกุฎนกเรเวน

มงกุฎนกเรเวน (ซองคา: དབུ་ཞྭ་བྱ་རོག་ཅན་; ไวลี: dbu-zhva bya-rog-can) เป็นมงกุฎที่สวมโดยพระมหากษัตริย์ภูฏาน เป็นพระมาลาที่มีส่วนบนเป็นนกเรเวน
==ประวัติศาสตร์==

ระบอบราชาธิปไตยแบบสืบราชสันตติวงศ์ของราชวงศ์วังชุก ในรัฐภูฏานซึ่งตั้งอยู่ในแถบเทือกเขาหิมาลัย สถาปนาขึ้นใน ค.ศ. 1907 พระมหากษัตริย์พระองค์แรกคือ กงซาร์ อุกเยน วังชุก (ต.ศ. 1862 - 1926) เป็นบุคคลผู้โดดเด่นซึ่งก้าวเข้ามามีอำนาจหลังสภาพความขัดแย้งที่ไม่หยุดหย่อนและความซับซ้อนในรัฐนักรบที่วุ่นวายนี้
พระองค์ทรงรับเอาสัญลักษณ์ที่แสดงถึงพระราชอำนาจของพระองค์ เป็นมงกุฎผ้าซาตินและไหมประดับด้วยหัวนกเรเวนเบื้องบนเป็นการแสดงถึงอำนาจ นกเป็นสัญลักษณ์ของเทพมหากาฬ ซึ่งเป็นเทพผู้อุปถัมภ์ภูฏาน ต้นแบบของมงกุฎนกเรเวนได้ถูกคิดค้นขึ้นครั้งแรกในฐานะหมวดสวมเพื่อสู้รบของพระราชบิดาของพระองค์ คือ จิกมี นัมเกล (ค.ศ. 1825 - 1881) จิกมี นัมเกลได้รับสมญานามว่า "ผู้สำเร็จราชการดำ" เขาได้สวมหมวกนี้ในการสู้รบที่นองเลือดกับศัตรูของเขาภายในประเทศ และต่อต้านกองทัพอังกฤษ ซึ่งอังกฤษปราบปรามเขาไม่สำเร็จ
เรื่องราวความรุ่งเรืองและชัยชนะของราชวงศ์วังชุกโดดเด่นออกจากภาพความโกลาหลและความวุ่นวายนำมาสู่สันติภาพและความมั่นคง
มงกุฎนกเรเวนในทุกวันนี้เป็นมงกุฎที่สวมโดยพระมหากษัตริย์ภูฏานอย่างเป็นทางการ นกเรเวนเป็นนกประจำชาติภูฏาน และผู้คนท้องถิ่นเรียกนกเรเวนว่า จาร็อค (Jaroq) ครั้งหนึ่งเคยมีกฎหมายว่าการฆ่านกเรเวนถือเป็นอาชญากรรมในภูฏาน
==รายพระนามพระมหากษัตริย์ภูฏาน==

สมเด็จพระราชาธิบดีอุกเยน วังชุก
สมเด็จพระราชาธิบดีจิกมี วังชุก
สมเด็จพระราชาธิบดีจิกมี ดอร์จี วังชุก
สมเด็จพระราชาธิบดีจิกมี ซิงเย วังชุก
สมเด็จพระราชาธิบดีจิกมี เคเซอร์ นัมเกล วังชุก
==อ้างอิง==
== ดูเพิ่ม ==
มงกุฎ
ประเทศภูฏาน
สงครามกลางเมืองอิตาลี

สงครามกลางเมืองอิตาลี (Guerra civile italiana) เป็นสงครามกลางเมืองในอิตาลีซึ่งเป็นการสู้รบระหว่างขบวนการต่อต้านอิตาลีและกองทัพบกร่วมทำสงครามอิตาลี (Italian Co-belligerent Army) กับฟาสซิสต์อิตาลีและสาธารณรัฐสังคมนิยมอิตาลี ตั้งแต่วันที่ 9 กันยายน ค.ศ. 1943 (วันที่มีการลงนามของการสงบศึกที่แคสซิบีล) ถึง วันที่ 2 พฤษภาคม ค.ศ. 1945 (วันที่กองทัพเยอรมันในอิตาลีได้ยอมจำนน) ขบวนการต่อต้านและกองทัพบกร่วมทำสงครามของอิตาลียังได้ร่วมมือกันต่อสู้กับกองทัพนาซีเยอรมัน ซึ่งเริ่มเข้ายึดครองอิตาลีโดยทันทีก่อนที่จะมีการลงนามของการสงบศึก จากนั้นจึงบุกเข้ายึดครองอิตาลีในพื้นที่ขนาดใหญ่มากขึ้นภายหลังจากการสงบศึก
ในช่วงสงครามโลกครั้งที่สอง ภายหลังจากมุสโสลินีได้ถูกปลดและจับกุม เมื่อวันที่ 25 กรกฎาคม ค.ศ. 1943 โดยพระเจ้าวิตโตรีโอ เอมานูเอเลที่ 3 อิตาลีได้ลงนามการสงบศึกที่แคสซิบีล เมื่อวันที่ 8 กันยายน ค.ศ. 1943 เป็นการยุติการทำสงครามกับฝ่ายสัมพันธมิตร อย่างไรก็ตาม กองทัพเยอรมันได้ประสบความสำเร็จในการเข้าควบคุมอิตาลีทางตอนเหนือและกลางไว้ได้ไม่นาน ได้สถาปนาก่อตั้งสาธารณรัฐสังคมอิตาลี โดยมุสโสลินีได้รับการแต่งตั้งเป็นผู้นำ ภายหลังจากเขาได้รับการช่วยเหลือจากพลทหารโดดร่มเยอรมัน เยอรมนีซึ่งบางครั้งได้รับความช่วยเหลือจากฟาสซิสต์ได้ก่อการกระทำความโหดร้ายทารุณหลายครั้งต่อพลเรือนและทหารชาวอิตาลี ด้วยเหตุนี้ กองทัพร่วมทำสงครามอิตาลีจึงถูกก่อตั้งขึ้นเพื่อต่อสู้รบกับสาธารณรัฐสังคมอิตาลีและเยอรมนีที่เป็นพันธมิตร ในขณะที่กองกำลังทหารอิตาลีอื่น ๆ ซึ่งยังจงรักภักดีต่อมุสโสลินี ยังคงต่อสู้รบเคียงข้างกับเยอรมนีในนามของกองทัพบกสาธารณรัฐแห่งชาติ นอกจากนี้ ขบวนการต่อต้านอิตาลีขนาดใหญ่ได้เริ่มทำสงครามแบบกองโจรซึ่งต่อกรกับกองกำลังฟาสซิสต์อิตาลีและเยอรมนี ด้วยชัยชนะของฝ่ายต่อต้านฟาสซิสต์ได้นำไปสู่การประหารชีวิตมุสโสลินี ปลดปล่อยประเทศจากเผด็จการ และการก่อกำเนิดของสาธารณรัฐอิตาลีภายใต้การควบคุมของรัฐบาลทหารฝ่ายสัมพันธมิตรในดินแดนที่ถูกยึดครองซึ่งปฏิบัติหน้าที่จนกระทั่งสนธิสัญญาสันติภาพกับอิตาลี ค.ศ. 1947
== อ้างอิง ==
ประวัติศาสตร์อิตาลี
อิตาลีในสงครามโลกครั้งที่สอง
การล่มสลายของจักรวรรดิอิตาลี
สงครามกลางเมือง
สงครามโลกครั้งที่สอง
สมเด็จพระราชินีเกอเนอพิล

สมเด็จพระราชินีเกอเนอพิล ( Гэнэнпил Хатан; 1905 — 1938) ทรงเป็นสมเด็จพระราชินีพระองค์สุดท้ายแห่งมองโกเลีย โดยอภิเษกสมรสกับบอจด์ ข่าน พระนางทรงเป็นสมเด็จพระราชินีได้ไม่ถึงหนึ่งปี ในค.ศ. 1924 แต่เรื่องราวของพระนางได้ดึงดูดคนรุ่นหลัง สมเด็จพระราชินีเกอเนอพิลทรงถูกประหารชีวิตด้วยการยิงเป้าในเดือนพฤษภาคม ค.ศ. 1938 จากการกวาดล้างของสตาลินในมองโกเลีย
==สมเด็จพระราชินี==
หลังจากสมเด็จพระราชินีทเซนดิน ดองด็อกดูลามสิ้นพระชนม์ เกอเนอพิลได้ถูกเลือกเป็นสมเด็จพระราชินีองค์ต่อไปท่ามกลางกลุ่มเด็กสาว อายุ 18 ถึง 20 ปี ซึ่งถูกเลือกโดยที่ปรึกษาของพระมหากษัตริย์ พระนางมาจากครอบครัวในมองโกเลียเหนือ ซึ่งมีถิ่นเดิมอยู่ที่อารามบัลดาน เบรีวัน พระนามเดิมของพระนางคือ "เซเยนพิล" แต่ในภายหลังเปลี่ยนเป็นเกอเนอพิล และนางแต่งงานแล้วกับชายชื่อ ลูฟซันดามบา
พระนางประทับอภิบาลบอจ์ด ข่านจนกระทั่งพระองค์สวรรคตในวันที่ 17 เมษายน ค.ศ. 1927 เมื่อระบอบกษัตริย์ถูกยุบเลิก หลังจากนั้นพระนางเสด็จออกจากราชสำนักมองโกเลียไปประทับยังบ้านเดิมของพระนาง ใน ค.ศ. 1937 อดีตพระราชินีเกอเนอพิลและครอบครัวได้ถูกจับกุม และต่อมาทรงถูกประหารชีวิตใน ค.ศ. 1938 ในช่วงการกวาดล้างของสตาลินในมองโกเลีย
==อ้างอิง==
 
สมเด็จพระราชินี
ผู้ถูกประหารชีวิตด้วยอาวุธปืน
ความสัมพันธ์ญี่ปุ่น–ตองงา

ญี่ปุ่นและตองงามีความสัมพันธ์ทางการทูตอย่างเป็นทางการนับตั้งแต่กรกฎาคม ค.ศ. 1970 ญี่ปุ่นเป็นผู้นำด้านการให้ความช่วยเหลือตองงาในด้านเทคโนโลยี รัฐบาลญี่ปุ่นอธิบายถึงความสัมพันธ์กับตองงาว่า "ดีเยี่ยม" และเพิ่มเติมว่าราชวงศ์ญี่ปุ่นและราชวงศ์ตองงามีพัฒนาการของความสัมพันธ์ที่จริงใจและส่วนตัวในแต่ละปี ญี่ปุ่นเป็นหนึ่งในสี่ประเทศที่มีสถานทูตในนูกูอาโลฟา ขณะที่ตองงาก็มีสถานทูตในโตเกียว
ในช่วงต้น ค.ศ. 2009 ญี่ปุ่นกลายเป็นประเทศที่สี่ที่มีสถานทูตในตองงา (ต่อจากออสเตรเลีย, นิวซีแลนด์ และสาธารณรัฐประชาชนจีน)  โดยในเดือนมีนาคม ยาซูโอะ ทากาเสะเป็นเอกอัครราชทูตญี่ปุ่นประจำตองงาคนแรก และเขายังเป็นเอกอัครราชทูตญี่ปุ่นที่มีถิ่นพำนักในประเทศพอลินีเซียคนแรกอีกด้วย
การเปิดสถานทูตนำมาสู่คำอธิบายของการเพิ่มขึ้นของความช่วยเหลือด้านการพัฒนาของญี่ปุ่นในแปซิฟิก
==การเยี่ยมเยียนระหว่างรัฐ==
ในเดือนพฤษภาคม 2009 นายกรัฐมนตรีตองงาเฟเลติ เซเวเลได้รับการต้อนรับจากสมเด็จพระจักรพรรดิอากิฮิโตะในการสนทนาระดับภูมภาคเกี่ยวกับการให้ความช่วยเหลือ
สมเด็จพระราชาธิบดีเตาฟาอาเฮา ตูโปอูที่ 4 (พระมหากษัตริย์ตองงาระหว่าง ค.ศ. 1965–2006) เคยเสด็จเยือนญี่ปุ่นเจ็ดครั้ง
==การค้า==
ใน ค.ศ. 2013 ตองงาส่งออกสินค้าไปยังญี่ปุ่น ซึ่งส่วนใหญ่เป็นฟักทองและปลาทูน่าคิดเป็นมูลค่า 146 ล้านเยน ขณะที่ตองงานำเข้าสินค้าจากญี่ปุ่นซึ่งส่วนใหญ่เป็นเครื่องจักรคิดเป็นมูลค่า 460 ล้านเยน และญี่ปุ่นเป็นตลาดส่งออกที่ใหญ่ที่สุดของตองงา
== คณะผู้แทนทางทูต ==
ญี่ปุ่นส่งเอกอัครราชทูตที่เป็นข้าราชการทางการทูตมายังตองงาเท่านั้น ในทางกลับกันตองงาเคยมีเอกอัครราชทูตเป็นเชื้อพระวงส์ได้แก่เจ้าชายตูโปโตอา อูลูกาลาลา (ค.ศ. 2010–12) ซึ่งดำรงพระยศเป็นมกุฎราชกุมารในขณะนั้น
==อ้างอิง==
ความสัมพันธ์ทวิภาคีของประเทศญี่ปุ่น
ความสัมพันธ์ทวิภาคีของประเทศตองงา
อินโด-ไซเทีย

อินโด-ไซเทีย (Indo-Scythians) หรือบางครั้งเรียก อินโด-ซากา (Indo-Sakas) เป็นกลุ่มชนอิหร่านร่อนเร่กลุ่มหนึ่งที่มีต้นกำเนิดจากชาวซากาและชาวไซเทีย ต่อมาพวกเขาอพยพจากเอเชียกลางมาตั้งถิ่นฐานในภูมิภาคตอนเหนือและตะวันตกของอินเดียช่วงกลางศตวรรษที่ 2 ก่อนคริสตกาลถึงคริสต์ศตวรรษที่ 4
ผู้ปกครององค์แรกของชาวอินโด-ไซเทียคือ Maues (ศตวรรษที่ 1 ก่อนคริสตกาล) ผู้สถาปนาอำนาจในแคว้นคันธาระและหุบเขาสินธุ ชาวอินโด-ไซเทียแผ่ขยายอำนาจลงมาทางตะวันตกเฉียงเหนือของอินเดีย พิชิตอาณาจักรอินโด-กรีกและอาณาจักรท้องถิ่นอื่น ๆ ก่อนถูกปราบโดยจักรวรรดิกุษาณะ และกลายเป็นประเทศราชที่มีเซแทร็ปปกครองแยกกันทางเหนือและตะวันตก ผู้ปกครองชาวซากาเริ่มเสื่อมอำนาจในคริสต์ศตวรรษที่ 2 หลังพ่ายแพ้ให้กับจักรวรรดิสาตวาหนะ การปกครองของชาวอินโด-ไซเทียในตะวันตกเฉียงเหนือของอินเดียสิ้นสุดลงเมื่อเซแทร็ปองค์สุดท้ายของฝ่ายตะวันตกถูกพระเจ้าจันทรคุปต์ที่ 2 แห่งจักรวรรดิคุปตะพิชิตในค.ศ. 395
นักประวัติศาสตร์โรมันโบราณ เช่น แอร์เรียน และทอเลมีบันทึกว่าชาวซากาเป็นชนร่อนเร่ อย่างไรก็ตามอิตาโล รอนกาบรรยายในการศึกษาของเขาว่าข้อความของทอเลมีที่ว่า "ดินแดนของชาวซากาเป็นดินอดนของชนร่อนเร่ พวกเขาไม่สร้างเมือง แต่อาศัยอยู่ในป่าและถ้ำ" นั้นไม่จริง
== อ้างอิง ==
กลุ่มชนอิหร่าน
อินเดียโบราณ
ประวัติศาสตร์อัฟกานิสถาน
ประวัติศาสตร์ปากีสถาน
รัฐสิ้นสภาพในทวีปเอเชีย
รัฐและดินแดนที่ก่อตั้งในศตวรรษที่ 2 ก่อนคริสตกาล
สิ้นสุดในคริสต์ศตวรรษที่ 4
อับดุล กาบีร์

เมาราวี มุฮัมมัด อับดุล กาบีร์ เป็นสมาชิกอาวุโสของกลุ่มหัวหน้าประมุขตอลิบาน และรักษาการรองนายกรัฐมนตรีคนที่สาม ร่วมกับอับดุล ฆานี บาราดาร์ และอับดุล ซาลัม ฮานาฟี แห่งรัฐอิสลามอัฟกานิสถาน ตั้งแต่วันที่ 4 ตุลาคม พ.ศ. 2564 ก่อนหน้านี้ กาบีร์ดำรงตำแหน่งรักษาการนายกรัฐมนตรีอัฟกานิสถานตั้งแต่วันที่ 16 เมษายน พ.ศ. 2544 ถึง 13 พฤศจิกายน พ.ศ. 2544
องค์การสหประชาชาติรายงานว่ากาบีร์เป็นรองรัฐมนตรีว่าการสภาตอลิบานคนที่สอง, ผู้ว่าการจังหวัดนันการ์ฮาร์, และหัวหน้าเขตตะวันออก
ยูเอ็นรายงานว่า กาบีร์เกิดระหว่างปี พ.ศ. 2501 ถึง พ.ศ. 2506 ในพักเทีย ประเทศอัฟกานิสถาน และมาจากชาติพันธุ์ท้องถิ่นซาดแรน
ยูเอ็นรายงานว่า กาบีร์มีบทบาทในการปฏิบัติการก่อการร้ายของผู้ก่อการในอัฟกานิสถานตะวันออก
== อ้างอิง ==
บุคคลที่เกิดในปี พ.ศ. 2501
บุคคลที่ยังมีชีวิตอยู่
นายกรัฐมนตรีแห่งอัฟกานิสถาน
มัสยิดซีดี บาชีร์

มัสยิดซีดี บาชีร์ (સીદી બશીર મસ્જિદ; Sidi Bashir Mosque) เป็นอดีตมัสยิดในนครอะห์มดาบาด รัชคุชราต ประเทศอินเดีย ปัจจุบันหลงเหลือเพียงซุ้มประตูประกอบหอคอบสองหอเท่านั้น หอคอยหรือหออะษานทั้งสองนี้เป็นที่รู้จักในชื่อ ฌูลาตามีนารา (ઝૂલતા મિનારા; Jhulta Minar) หรือ หอคอยสั่นพริ้ว (Shaking Minarets)
เข้าใจกันว่ามัสยิดสร้างขึ้นโดยซีดี บาชีร์ (Sidi Bashir) ข้าราชบริพารในอะห์เมด ชาห์ หรือโดยมาลีก ซาราง (Malik Sarang) ขุนนางในราชสำนักของมะห์มูด เบเกดา มีการกำหนดอายุมัสยิดอยู่ที่ปี 1452 อย่างไรก็ตาม รูปแบบของหออะษานมีลักษณะเป็นแบบรัชสมัยของมะห์มูด เบเกดา (ราวปี 1511 เป็นต้นมา) มากกว่า ตัวอาคารของมัสยิดถูกทำลายไปในปี 1753 ในสงครามระหว่างชาวมราฐีกับรัฐสุลตานคุชราต คงเหลือไว้เพียงซุ้มทางเข้าหลักซึ่งมีหอคอย (หออะษาน) ประกอบสองข้างเท่านั้น
==ฌูลาตามีนารา==
หออะษาน "ฌูลาตามีนารา" (แปลว่า มีนารา (หออะษาน) ที่สั่นพริ้ว) เป็นหออะษานที่สูงที่สุดในอะห์มดาบาด สูงสามชั้น และประดับประดาด้วยระเบียงแกะสลัก หากมีหอคอยใดหอคอยหนึ่งถูกเขย่าเบา ๆ อีกหอคอยจะสั่นไหวตาใไปด้วยภายในสองหรือสามวินาที ปัจจุบันยังคงไม่ทราบกลไกการเกิดปรากฏการณ์นี้อย่างแน่ชัด แต่เชื่อกันว่าเกี่ยวข้องกับการก่อสร้างที่มีแบ่งเป็นชั้น ๆ (layered construction) การสั่นพริ้วของหอคอยนี้มีผู้บันทึกครั้งแรกในศตวรรษที่ 19 โดยมอนเนียร์ เอ็ม. วิลเลียมส์ นักวิชาการภาษาสันสกฤตชาวอังกฤษ
==อ้างอิง==
หออะษาน
ซีดี บาซีร์
สิ่งก่อสร้างในอะห์มดาบาด
ตาณฑวะ

ตาณฑวะ หรือ ตาณฑวัม หรือ ตาณฑวนาฏยัม  หมายถึงการร่ายรำอันศักดิ์สิทธิ์ของพระศิวะ โดยตาณฑวะท่าทางต่าง ๆ มีการบรรยายไว้ในตำราสันสกฤต นาฏยศาสตร์ ตาณฑวะที่เป็นการร่ายรำและการแสดงที่เปี่ยมสุขจะเรียกว่า "อานันทตาณฑวะ" (ตาณฑวะเปี่ยมสุข) ส่วนถ้าเป็นตาณฑวะที่ดุดัน รุนแรง จะเรียกว่า "ราวทระ" (Raudra) หรือ "รุทรตาณฑวะ" (Rudra Tandava) นอกจากนี้ยังมีตาณฑวะแบบต่าง ๆ อีกที่ปรากฏในเอกสารของฮินดู รวมถึงอานันทตาณฑวะ, ตริปุรตาณฑวะ, สันธยาตาณฑวะ, สังหารตาณฑวะ, กาลีตาณฑวะ หรือ กาลิกาตาณฑวะ, อุมาตาณฑวะ, ศิวตาณฑวะ, กฤษณตาณฑวะ และ โคทาวรีตาณฑวะ หรือ คาวรีตาณฑวะ
"ศิวตาณฑวะ" หรือตาณฑวะของพระศิวะ มีการบรรยายไว้ว่าคือการร่ายรำอันทรงพลัง และเป็นต้นกำเนิดของวัฏฏะการเกิดและการสิ้นสุด ในธรรมเนียมไศวะสิทธานตะนับถือบูชาพระศิวะปางนาฏราชเป็นเทพเจ้าสูงสุดแห่งการร่ายรำ
==ในนาฏศิลป์อินเดีย==
ในการแสดงกตัก นาฏศิลป์ของอินเดียใต้ นิยมแสดงตาณฑวะอยู่สามรูป ตือ กฤษณตาณฑวะ, ศิวตาณฑวะ และ ราวณตาณฑวะ และบางครั้งอาจเพิ่ม กาลิกาตาณฑวะ ซึ่งอาจพบได้บ่อยเช่นกัน ส่วน ภารตนาฏยัม และ กุจีปุฑี มีแตกต่างบ้างในกฤษณตาณฑวะ
ส่วนนาฏศิลป์มณีปุรีสามารถแบ่งชนิดได้สองแบบ คือ "ตาณฑวะ" (ขึงขังจริงจัง, มักเกี่ยวกับพระศิวะ, ศากติ หรือพระกฤษณะ ในการแสดงเนื้อหาเกี่ยวกับการยุทธ) หรือ ลัสยา (lasya; ปราณีตอ่อนช้อย, มักเกี่ยวกับตำนานรักพระกฤษณะกับพระราธา)
== อ้างอิง ==
ศิลปะอินเดีย
ศาสนาฮินดู
ลัทธิไศวะ
วัดจอมไตร

วัดจอมไตร เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาโยงเหนือ อำเภอนาโยง จังหวัดตรัง
วัดจอมไตรตั้งวัดเมื่อ พ.ศ. 2393 เดิมชื่อ วัดเจาะ หรือ วัดกระเจาะ และได้เปลี่ยนชื่อเป็น "วัดจอมไตร" เมื่อ พ.ศ. 2484 ได้รับพระราชทานวิสุงคามสีมาเมื่อวันที่ 14 สิงหาคม พ.ศ. 2485 เขตวิสุงคามสีมา กว้าง 24 เมตร ยาว 30 เมตร และได้ผูกพัทธสีมา เมื่อวันที่ 10 เมษายน พ.ศ. 2486
อาคารเสนาสนะที่สำคัญ ได้แก่ อุโบสถซึ่งขึ้นทะเบียนเป็นโบราณสถาน สร้างเมื่อ พ.ศ. 2485 เป็นสถาปัตยกรรมฝีมือช่างท้องถิ่น โครงสร้างคอนกรีตเสริมเหล็ก หลังคา 3 ชั้น เครื่องบนเป็นไม้ทั้งหมด ภายในประดิษฐาน พระพุทธจอมไตร หน้าตักกว้าง 3 ศอก 4 นิ้ว สูง 4 ศอก 6 นิ้ว สร้างเมื่อ พ.ศ. 2488 เป็นพระพุทธรูปที่ทำพิธีหล่อด้วยโลหะองค์แรกของจังหวัดตรัง
==อ้างอิง==
โบราณสถานในจังหวัดตรัง
จอมไตร
สโมสรฟุตบอลอุดร ยูไนเต็ด

สโมสรฟุตบอลอุดร ยูไนเต็ด เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดอุดรธานี ปัจจุบันเล่นในไทยลีก 3 โซนภาคตะวันออกเฉียงเหนือ
== สนามและที่ตั้ง ==
== ผลงานของสโมสรในแต่ละฤดูกาล ==
== ผู้เล่น ==
=== ผู้เล่นชุดปัจจุบัน ===
== ทำเนียบผู้ฝึกสอน ==
==  เกียรติประวัติ ==
ไทยลีก 3
* ชนะเลิศ โซนภาคตะวันออกเฉียงเหนือ : 2563–64
* อันดับที่ 4 รอบระดับประเทศ : 2563–64
ไทยแลนด์ อเมเจอร์ลีก
* ชนะเลิศ โซนภาคตะวันออกเฉียงเหนือตอนบน : 2562
* ชนะเลิศ โซนตะวันออกเฉียงเหนือ : 2562
== อ้างอิง ==
== แหล่งข้อมูลอื่น ==
สโมสรฟุตบอลในจังหวัดอุดรธานี
สโมสรกีฬาที่ก่อตั้งในปี พ.ศ. 2561
วัดเขาพระ (จังหวัดนครนายก)

วัดเขาพระ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงละคร อำเภอเมืองนครนายก จังหวัดนครนายก ตั้งอยู่บนเนื้อที่ 9 ไร่
วัดเขาพระเป็นวัดที่ตั้งขึ้นในสมัยธนบุรีต่อรัตนโกสินทร์ตอนต้น ตั้งวัดเมื่อ พ.ศ. 2323 ได้รับพระราชทานวิสุงคามสีมา เมื่อวันที่ 16 ตุลาคม พ.ศ. 2529
วัดมีปูชนียวัตถุที่สำคัญ คือ พระหลวงพ่อพิชิตมาร มีตำนานเล่าว่า ชาวเวียงจันทน์ได้อพยพมาอยู่แถบริมเขา ทำอาชีพทำไร่ ล่าสัตว์เป็นชุมชนเกิดขึ้น วันหนึ่งหัวหน้าหมู่บ้านได้เข้าป่าล่าสัตว์แล้วเกิดหลงป่าจึงอธิษฐานต่อสิ่งศักดิ์สิทธิ์ให้พวกตนสามารถหาทางกลับหมู่บ้านได้ ในคืนนั้นหัวหน้าหมู่บ้านฝันเห็นองค์พระมานำทางอยู่เบื้องหน้าจนกลับมาหมู่บ้านแล้วจึงได้สร้างพระหลวงพ่อพิชิตมาร วัดยังปูชนียวัตถุและสิ่งศักดิ์สิทธิ์ ได้แก่ พระสังกัจจายน์บันดาลโชคลาภ พระสิวลีมหาลาภ พระไตรภาคีมหาลาภ พระอุปคุตมหาเถระปราบมาร ปางจกบาตร หยุดตะวัน องค์ขนาดใหญ่ ผู้นับถือนิยมมาทำบุญไหว้พระที่วิหารโชคลาภ เช่าวัตถุมงคลเพื่อเป็นสิริมงคลแก่ตนเอง ด้านนอกมีศาลาโยนเหรียญเสี่ยงทาย
==อ้างอิง==
เขาพระ
ู
ไบนารีโดเมน

(Binary Domain) เป็นวิดีโอเกมแนวยิงมุมมองบุคคลที่สาม ที่พัฒนาโดยรีวงะโกโตกุสตูดิโอ และจัดจำหน่ายโดยเซกา วางจำหน่ายสำหรับเพลย์สเตชัน 3 และเอกซ์บอกซ์ 360 ในเดือนกุมภาพันธ์ 2012 และไมโครซอฟท์ วินโดวส์ในเดือนเมษายน 2012 ตัวเกมถูกเซ็ตฉากที่กรุงโตเกียว ประเทศญี่ปุ่น ในปี 2080 ซึ่งมีเทคโนโลยีปัญญาประดิษฐ์ที่เป็นนวัตกรรมใหม่
เนื้อเรื่องของเกมจะอยู่ในโลกที่ภาวะโลกร้อนทำให้เกิดน้ำท่วมทั่วโลก ทำให้ส่วนใหญ่ของโลกอยู่ไม่ได้ ส่งผลให้มีการใช้หุ่นยนต์เป็นกำลังแรงงานหลัก ตัวเกมมีระบบผลที่ตามมา ซึ่งจะตัดสินว่าตัวละครที่ผู้เล่นไม่ได้ควบคุมในทีมจะดูและไว้วางใจผู้เล่นอย่างไรในโหมดเนื้อเรื่อง ตัวเกมยังมีโหมดหลายผู้เล่นที่แตกต่างกันถึงเจ็ดโหมด โดยมีห้าคลาสให้ผู้เล่นเลือก
ไบนารีโดเมน สร้างขึ้นโดย Toshihiro Nagoshi ผู้สร้างชุดวิดีโอเกม ยากูซ่า ตัวละครของ ไบนารีโดเมน ถูกสร้างขึ้นโดยคำนึงถึงบุคลิกและพฤติกรรมที่สมจริง  ระบบผลที่ตามมาถูกสร้างขึ้นเพื่อทำให้ตัวเกมเป็นเกมการแข่งขันในประเภทยิงบุคคลที่สาม ตัวเกมได้รับกระแสผสมกันจากนักวิจารณ์เมื่อวางจำหน่าย โดยนักวิจารณ์ต่างชื่นชมเนื้อเรื่องของเกมและระบบผลที่ตามมา อย่างไรก็ตาม ตัวเกมถูกวิพากษ์วิจารณ์เกี่ยวกับระบบจดจำเสียง ไบนารีโดเมน ทำยอดขายได้เพียง 20,000 ชุดในอเมริกาเหนือภายในเดือนเมษายน 2012
== หมายเหตุ ==
== อ้างอิง ==
== แหล่งข้อมูลอื่น ==
วิดีโอเกมที่ออกวางจำหน่ายในปี พ.ศ. 2555
เกมสำหรับเพลย์สเตชัน 3‎
เกมสำหรับเอกซ์บอกซ์ 360
เกมสำหรับวินโดวส์‎
วิดีโอเกมที่มีฉากในโตเกียว
วิดีโอเกมที่พัฒนาขึ้นในประเทศญี่ปุ่น
รอรักโรงแรมพันปี

รอรักโรงแรมพันปี  หรือเป็นที่รู้จักในชื่อ โฮเทลเดลลูนา (Hotel del Luna) เป็นละครโทรทัศน์เกาหลีปี ค.ศ. 2019 นำแสดงโดย อี จี-อึน (ไอยู) ในบทบาทเจ้าของโรงแรม และยอ จิน-กู ในบทบาทผู้จัดการโรงแรม โดยโรงแรมแห่งนี้บริการลูกค้าที่เป็นผีเท่านั้น ผลิตโดย GT:st เขียนบทโดยพี่น้องฮง และกำกับโดย โอ ชุง-ฮวาน ออกอากาศทางช่องทีวีเอ็น ตั้งแต่วันที่ 13 กรกฎาคมถึง 1 กันยายน ค.ศ. 2019 เป็นละครโทรทัศน์ที่มีผู้ชมมากที่สุดในปี ค.ศ. 2019 และเป็นหนึ่งในละครที่มีเรตติงสูงที่สุดในประวัติศาสตร์ของเกาหลี
== นักแสดง ==
=== นักแสดงนำ ===
อี จี-อึน (ไอยู) รับบทเป็น จาง มัน-วอล
* คิม กิว รี รับบทเป็น จาง มัน-วอล ตอนเด็ก
เจ้าของโรงแรมเดลลูนา (เกสต์เฮาส์แห่งดวงจันทร์)
ยอ จิน-กู รับบทเป็น กู ชาน-ซอง
* คิม คัง-ฮุน รับบทเป็น กู ชาน-ซอง ตอนเด็ก
ผู้จัดการโรงแรมคนใหม่ของเดลลูนา
=== นักแสดงสมทบ ===
โรงแรมเดลลูนา
ชอง ดง-ฮวาน รับบทเป็น โน จุน-ซุก ผู้จัดการทั่วไปของโรงแรมเป็นเวลา 30 ปีที่กำลังจะเกษียณอายุ
ชิน ชอง-กึน รับบทเป็น คิม ซอน-บี พนักงานที่ทำงานเป็นเวลายาวนานที่สุดของโรงแรม ทำหน้าที่เป็นบาร์เทนเดอร์ของสกายบาร์
แบ แฮ-ซุน รับบทเป็น ชเว ซอ-ฮี แม่บ้านและผู้ให้บริการห้องพัก
พโย จี-ฮุน รับบทเป็น จี ฮยอน-จุง พนักงานต้อนรับ
คัง มี-นา รับบทเป็น วิญญาณของ ช็อง ซู-จอง ที่อาศัยอยู่ในร่างคิม ยู-นา
อี แท-ซอน รับบทเป็น ยอน-อู ในอดีต/ยอน-ซู ในปัจจุบัน
ผู้คนที่เกี่ยวข้องกับจาง มัน-วอล
อี โด-ฮย็อน  รับบทเป็น โก ชอง-มยอง ราชองครักษ์ในสมัยอาณาจักรรวมชิลลา
อี แท-ซอน รับบทเป็น ยอนอู หัวหน้าร่วมของกลุ่มโจรกับมันวอล
ผู้คนที่เกี่ยวข้องกับกู ชาน-ซอง
โช ฮย็อน-ช็อล  รับบทเป็น ซานเชส เพื่อนสนิทของชาน-ซอง สมัยเรียนที่ฮาร์วาร์ด
พัค ยู-นา รับบทเป็น องค์หญิงซง-ฮวา/อี มี-รา องค์หญิงที่แต่งงานกับโก ชุง-มยอง ในสมัยอาณาจักรรวมชิลลา
อี เดวิด รับบทเป็น ซอล จี-วอน ชายหนุ่มผู้มั่งคั่งฐานะดี เป็นอดีตเพื่อนของซานเชซสมัยเรียนที่ฮาร์วาร์ด เคยก่อเรื่องไว้เกือบทำให้ซานเชสเกือบฆ่าตัวตาย แต่ชานซองช่วยไว้ได้ จนทำให้จีวอนไม่ถูกชะตากับชานซอง
อื่น ๆ
ซอ อี-ซุก รับบทเป็น เทพมาโก เทพธิดา ที่จับตาดูและควบคุมชีวิตกับความตายของผู้คนที่เดินผ่านโรงแรมและปรากฏตัวใน 12 รูปแบบ(แต่ในละครจะปรากฏตัวทั้งหมดแค่ 5 รูปแบบ)
คัง ฮง-ซอก รับบทเป็น ยมทูต นำทางวิญญาณที่เข้าพักในโรงแรมไปสู่ชีวิตหลังความตายและจับวิญญาณชั่วร้ายที่เร่ร่อน
== เพลงประกอบ ==
Part 1
Part 2
Part 3
Part 4
Part 5
Part 6
Part 7
Part 8
Part 9
Part 10
Part 11
Part 12
Part 13
Special soundtrack
== การรับชม ==
== รางวัลและการเสนอชื่อเข้าชิง ==
== อ้างอิง ==
== แหล่งข้อมูลอื่น ==
Hotel del Luna at Studio Dragon 
Hotel del Luna at GT:st 
รายการโทรทัศน์ภาษาเกาหลี
ละครโทรทัศน์โดยสตูดิโอดรากอน
ละครโทรทัศน์ช่องทีวีเอ็น
ละครโทรทัศน์เกาหลีใต้ที่เริ่มออกอากาศในปี พ.ศ. 2562
คำควบ

redirect หน่วยคำควบ
เซลล์สัตว์

redirect ยูแคริโอต